"कहाँ हैं अच्छे दिन" बॉम्बे हाईकोर्ट में मोदी सरकार के खिलाफ आपराधिक मामला
दिल्ली - गुरुवार, 26 जून के नरेंद्र मोदी के प्रधानमंत्री बनला ठीक महीना हो गईल। लोकसभा चुनाव में "अच्छे दिन आने वाले हैं" के वादा क भाजपा अवुरी नरेंद्र मोदी खूब प्रचार कईले।
प्रचार के नतीजा भी सभका सोझा आ गईल। जनता भाजपा के भारी बहुमत से जीता के, सत्ता में भेज देलस। जनता ए आस प इ सभ कईलस कि मोदी सरकार आई त महंगाई कम हो जाई।
लेकिन सत्ता में अईला के बाद भाजपा महंगाई प नियंत्रण ना करे सकल, उल्टा रेल किराया में बढ़ोतरी क जनता के आस प पानी फेर देलस। अब अयीसना में सवाल उठता कि, का भाजपा जनता के संगे धोखा नईखे कईले?
मुंबई के बॉम्बे हाईकोर्ट में प्रधानमंत्री नरेंद्र मोदी अवुरी भाजपा प 'आपराधिक विश्वासघात' के याचिका दायर कईल गईल। इ याचिका ‘ऑल इंडिया करप्शन एंड सिटीजंस वेलफेयर कोर कमेटी’ अवरू एकर संस्थापक दाखिल कईले।
मालूम रहे कि, एह याचिका में मोदी सरकार प चुनाव में कईल गईल वादा तुरला के आरोप लगावल गईल बा।
कमेटी के संस्थापक अवरू वकील, एमवी होल्मागी के याचिका प जस्टिस अभय ओखा अवुरी जस्टिस ए. चंदूरकर बुधवार के सुनवाई कईले। हालांकि, जज याचिकाकर्ता से कहले कि, रेल किराया में बढ़ोतरी से संबंधीत अयीसन ही एगो अवुरी याचिका अदालत खारिज क चुकल बा।
अदालत के मुताबिक, अदालत के प्रशासनिक अधिकारी याचिका में कई गो कमी गिनवले बाड़े जेकरा के दूर कईल जरूरी बाटे।
मालूम रहे कि, ए याचिका में इ गुजारिश भी कईल गईल बा कि सरकार से पूरा रिकॉर्ड मंगवा के वादा ना निभवला प इस्तीफा मांगल जाय।
hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva